Дядо Пънч
Ботушите на Зайо

chitanka.info

Зайо огромни ботуши си купи —

камък да ритне и него ще счупи.

Да го нападне сега щом опита,

Вълчо ще плаче с муцуна разбита.

Все пак, когато опасност подуши,

Зайо побегна, обут във ботуши.

Но тежестта им голяма го спира.

Хвърли ги.

Бос продължи по баира.

Ето че Вълчо дотътри се гладен.

Седна.

И двата ботуша изяде.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.